**DETALL PROCES**

Explicació detallada de tot el Procés Participatiu 2018.

[Normes de funcionament pressupostos participatius 2018](https://leliana.governalia.es/normes-participacio/)

### **Què significa parlar de pressupostos participatius?**

L'aposta municipal d’Alfara del Patriarca en la promoció de la participació ciutadana vol
aconseguir unes majors quotes de democràcia participativa requerix, no obstant un esforç continuat i d'expansió progressiva, dirigit no sols a introduir nous mecanismes i mètodes per a incorporar la veu de la ciutadania en el procés de presa de decisions sobre polítiques públiques, sinó també i sobretot, a generar un conjunt d'actituds i pautes compartides que puguen conduir a una millora de la nostra educació democràtica -la dels veïns i veïnes i, també, la de la pròpia Administració-. Només des d'un canvi cultural capaç de focalitzar el discurs cap a la col·laboració, els principis del bé comú i la coresponsabilitat, es podrà generar el necessari valor afegit als processos participatius.

Dins d'este marc i amb l'objectiu de fer un pas avant quant a la promoció de la participació ciutadana, l'Ajuntament d’Alfara del Patriarca obri la possibilitat que la ciutadania participe activament en el procés de confecció del pressupost municipal , ja siga proposant aquelles actuacions que considere prioritàries per a fer d’Alfara del Patriarca un millor municipi o, en la fase posterior, votant les propostes que hagen resultat seleccionades d'entre totes les presentades pels veïns i veïnes.

**2. Qui pot participar?**

* **Per a *proposar*:** qualsevol persona.
* **Per a *votar*:** tots els veïns i veïnes empadronats en Alfara del Patriarca amb 16 anys complits.

**3. Sobre què es participa?**Esta iniciativa es troba centrada en el pressupost municipal, document que per obligació normativa les entitats locals han d'elaborar i aprovar cada any i en el que es materialitza i quantifica el programa d'un equip de govern a través del seu pla econòmic sobre els recursos disponibles. El pressupost oferix, així mateix, la informació necessària per a fer un seguiment de la gestió econòmica dels governants i permet millorar el disseny de futures polítiques públiques.

El pressupost municipal (qualsevol pressupost municipal) es fonamenta en la idea d'equilibri entre ingressos esperats i gastos previstos, expressat en llenguatge comptable i elaborat respectant els límits legals estatals (estabilitat pressupostària, regla de gasto, pla d'ajust, ...) .

El procés de confecció del pressupost municipal és complex. En ell confluïxen no sols els requisits legals d'obligatori compliment sinó també aquells altres condicionants de la pròpia dinàmica de gestió pública, com per exemple el conjunt de gastos relacionats amb la prestació de servicis municipals, el manteniment d'infraestructures existents i / o l'execució de projectes relacionats amb els compromisos prèviament adquirits per l'equip de govern. Estos indefugibles factors provoquen una restricció significativa del marge de maniobra quant a la gestió econòmica dels recursos disponibles.

Per este motiu, la introducció de mecanismes de participació ciutadana en el procés de confecció del pressupost municipal ha d'abordar-se desenrotllament dos línies de treball complementàries:

- **INFORMAR** a la ciutadania sobre què és el pressupost municipal, com s'elabora i quins són les variables que actualment condicionen els comptes públics en Alfara del Patriarca.

- **CONSULTAR** als veïns i veïnes sobre les actuacions de la part del pressupost municipal susceptible d'una major intervenció ciutadana (el capítol 6, corresponent a inversions) , invitant-los a plantejar propostes i, posteriorment, a votar aquelles actuacions que hagen sigut finalment seleccionades.

**4. Com i on es participa?**

A fi de facilitar la participació de totes les persones en el programa, al correu electrònic participacio@alfaradelpatriarca.es, això com a la aplicació APP alfaraconecta en el seu apartat de sugerencias, a través de les quals des de qualsevol dispositiu (telèfon mòbil , ordinador, pastilla, ...) amb accés a Internet es pot obtindré informació del procés (convocatòries a reunions, relació de propostes presentades, seleccionades i votades, bases generals del programa, ...) i , a més, formar part activa del procés, proposant accions, quan arriba la fase d'arreplega de propostes i també triant les propostes que es consideren prioritàries , quan es troba oberta la fase de votació pública.

Complementàriament, l'Ajuntament habilita un punt de participació en alguns dels edificis municipals perquè qualsevol veí o veïna, amb independència de la seua capacitat de connexió a la tecnologia, puga accedir a la iniciativa.

**5. Quan es proposen les accions?**

L'acte de presentació pública de la present edició dels pressupostos participatius està convocat per al 13 de novembre. A partir d'esta data i fins al 22 de novembre, qualsevol persona pot proposar les inversions que considere necessàries per al municipi, a través del correu electronic participacio@alfaradelpatriarca.es, APP o, si es preferix, en el punt de participació habilitat.

**6. Com se seleccionen les propostes?**D'entre totes les propostes rebudes, els tècnics municipals seleccionen aquelles que complixen els següents requisits bàsics:

- Que siguen accions competència de l'Ajuntament.
- Que es tracte d'inversions.
- Que no estiguen ja executades o que la seua execució no es trobe ja aprovada.
- Que resulten viables tècnicament i jurídicament.
- Que el seu cost estimat no siga superior a l'import disponible.
- Que es puguen desenrotllar dins d'un mateix exercici pressupostari.

El conjunt de propostes considerades viables són sotmeses a votació pública. Qualsevol veí pot consultar la totalitat de les propostes presentades per la ciutadania, així com també els motius per a la seua inclusió o no en el procés de votació, en www.alfaradelpatriarca.es.

**7. Quan és la votació pública?**

Des del dia 11 de desembre fins al 19 de desembre l'Ajuntament obri la fase de votació pública, dirigida a totes les persones empadronades en Alfara del Patriarca i amb 16 anys complits. Es poden triar les 3 accions que s'estimen prioritàries perquè l'equip de govern les incloga en el pressupost municipal de 2019. Es vota accedint a la mateixa APP o acudint al punt de participació habilitat.

**8. Es fan públics els resultats?**

Sí. Tant el recompte final de la votació com els resultats obtinguts en les fases intermèdies (arreplega inicial de propostes i validació tècnica) són objecte de la màxima transparència, facilitant en tot moment la informació a través de la web.

Junt amb l'anterior, una vegada finalitzat el procés de votació es preveu la celebració d'una reunió de presentació de resultats, com a sessió de retorn de la informació obtinguda, en referència tant als nivells de participació registrats com les propostes que hagen resultat majoritàriament triades per la ciutadania. Així mateix, la finalitat d'esta reunió és fer patent com les accions seleccionades entraran a formar part del pressupost per a l'any següent.

**9. Poden avisar-me perquè participe en cada una de les fases?**Sí. Qui desitge estar informat de l'evolució del procés i també de les convocatòries, pot subscriure's al llistat de correu, a través de [www.alfara](http://www.alfara)delpatriarca.es. o acudint al regidtre de l’ajuntament i sol.licitar l’inscripcio.

**10. És possible suggerir o consultar per a millorar el procés participatiu?**

* Sí, per descomptat. Els veïns i veïnes tenen a la seua disposició la següent direcció de contacte:

participacio@alfaradelpatriarca.es